Nago

Nago () on Japanin kaupunki Okinawan saarella Okinawan prefektuurissa. Se sijaitsee Okinawan pohjoisosassa. Kaupungin keskusta on rakentunut Itä-Kiinan meren Nagonlahden rannikolle ja on Okinawan saaren pohjoisosien merkittävin asutuskeskus. Nagossa on 63 311 asukasta (syyskuussa 2019) ja sen pinta-ala on 210,90 neliökilometriä. Okinawan prefektuurin kunnista se on Taketomin maaseutukaupungin ja Ishigakin kaupungin jälkeen pinta-alaltaan kolmanneksi suurin.

Nago sai kaupunkioikeudet vuonna 1970, kun aiempaan Nagon maaseutukaupunkiin yhdistettiin neljä ympäristön kyläkuntaa. Merkittäviä elinkeinoja ovat oluen paneminen, sokeriruo’on ja ananasten viljely, siipikarjan kasvatus ja sementtiteollisuus. 

Nagon nähtävyyksiin kuuluu esimerkiksi Nagon linnanraunioiden puisto, jota pidetään Japanin varhaisimpana kirsikan kukkimispaikkana. Kaupungin yhdistää Nahaan Okinawa-moottoritie.

 Kuvia 

 Lähteet 

 Aiheesta muualla 

 Kaupungin internetsivut 

Luokka:Okinawan prefektuurin kaupungit